สวัสดีค่ะ หนูมีเพศสัมพันธ์ล่าสุดเดือน เม.ย.เเต่ประจำเดือนมาเเล้วหลังจากนั้นก็ไม่ได้มีเพศสัมพันธ์ จนถึงเดือน พ.ค.จนถึงตอนนี้ประจำเดือนยังไม่มาเลยจะท้องไหมคะ
สวัสดีค่ะ หากหลังจากที่ได้มีเพศสัมพันธ์ไป ได้มีประจำเดือนมาแล้ว โดยมาในช่วงวันที่ที่ประจำเดือนควรจะมา ก็แสดงว่าไม่ได้มีการตั้งครรภ์เกิดขึ้น และหากหลังจากที่มีประจำเดือนมาแล้ว ไม่ได้มีเพศสัมพันธ์อีก ก็จะมีไม่มีการตั้งครรภ์เกิดขึ้นค่ะ ดังนั้น การที่ประจำเดือนยังไม่มา ก็จะเกิดจากสาเหตุอื่นๆ เช่น มีความเครียด ทำงานหนัก ออกกำลังกายมากไป พักผ่อนน้อย อดนอน นอนดึก อดอาหาร มีน้ำหนักลด หรือมีน้ำหนักเพิ่มขึ้นเร็ว มีการเจ็บป่วยไม่สบาย เป็นต้นแต่หากประจำเดือนที่มา ไม่ได้อยู่ในช่วงวันที่ที่ประจำเดือนควรจะมา หรือมามีปริมาณน้อยผิดปกติ ก็อาจไม่ใช่ประจำเดือนก็ได้ ซึ่งในกรณีนี้ โอกาสในการตั้งครรภ์อาจมีได้ ดังนั้น ก็ควรตรวจหาการตั้งครรภ์ดูด้วยค่ะ